Sepiegids: Huweliks(on)geluk vir Zoe, Tim in ‘Suidooster’Met Maroela Media en kykNET se sepiegids kan jy nou weekliks ŉ voorsmakie kry van die gebeure in jou gunstelingsepie. ‘n Skermgreep uit vandeesweek se episode van ‘Suidooster’. Weekdae om 19:30 op kykNET Maandag 6 Junie Gaby maak haar hart teenoor Karen oop. Conrad wonder of Delia nie iets met BlueCor se besluit te doen het nie. ŉ Prokureur konfronteer Steve, maar dit is die minste van sy probleme. Dinsdag 7 Junie Louis vra Conrad om dinge nie moeiliker vir hom te maak nie. Zee is nie seker wat haar te doen staan nie. ŉ Verlore beursie veroorsaak groter kopsere. Gaby se geluk bring vir Rian pyn. Woensdag 8 Junie Die Binnelanders is onder druk om ŉ BlueCor‑aanstelling te maak, en Tracy raai Uys aan om weer by Rian aan te klop. Zee se inligting strook nie met die ware feite nie. Donderdag 9 Junie Rian is opgewonde oor sy nuwe “projek”. Conrad kom agter wie BlueCor se konsultant is. Zee hou haar kaarte oor haar persoonlike lewe styf teen haar bors vas. Vrydag 10 Junie Danny kry hulp met sy groot besluit. Annelize ontvang nuus oor Jeremy. Dawid Opperman is ŉ uitdagende man. Karen en Liam tree vreemd op, en daar is vrae oor Uys se teksvaardigheid. Weekdae om 18:30 op kykNET en kykNET&kie Maandag 6 Junie Carmen is desperaat en probeer Rhafiek oortuig om van plan te verander. Wade is meer opgewonde as Justin oor hulle nuwe werksverhouding. Zoe neem ŉ groot besluit oor haar toekoms saam met Tim. Dinsdag 7 Junie Siya plaas weer druk op Rhafiek om vir Kaashifa die waarheid te vertel. Angie vind uit dat daar ŉ teleurstelling op Wade wag. Zoe en Tim probeer aan hulle huwelik werk, maar gaan dit hou? Woensdag 8 Junie Daar wag ŉ moeilike taak op Justin, terwyl Rhafiek hom in ŉ onmoontlike posisie bevind. Tim neem uiteindelik verantwoordelikheid vir sy dade, maar is dit reeds te laat? Donderdag 9 Junie Bridgette is in haar noppies wanneer Tim haar huis verlaat, maar hy wil terugbaklei. Wade oortuig Angie om meer moeite met sy vriende te doen en Bianca ontferm haar oor ŉ klant. Vrydag 10 Junie Zoe beland in die hospitaal en daar is ŉ onverwagse wending. Bianca ontferm haar oor Maggie, ŉ jong ma. Justin nader Wade oor nog ŉ werkgeleentheid, maar Angie het haar eie agenda. Weekdae om 18:00 op kykNET Maandag 6 Junie Amanda staan voor ŉ morele kruispad. Nesie wikkel haar weer in die danskompetisie in. Jana is agterdogtig oor Schalk en Riana. Dinsdag 7 Junie Jana voel soos ŉ derde wiel. Lulu sien swarigheid met Yvonne wat haar finansies bestuur. Almal is hard aan die oefen vir die semi-finaal van die danskompetisie. Woensdag 8 Junie Amanda is bang Nesie weet van haar en Jordan. Jana is keelvol vir Schalk wat tyd saam met Riana deurbring. Kristien ontvang ŉ onverwagte besoek. Donderdag 9 Junie Kristien word vermis. Amanda vermoed Bibi weet van haar en Jordan. Dinge beweeg te vinnig tussen Ryno en Anastasia. Vrydag 10 Junie Dit is die semi-finaal van die Fabulous Vastrap-danskompetisie. Ryno en Anastasia is opgewonde oor die naweek saam met sy ouers. Kristien word steeds vermis. Maandag tot Donderdag om 19:30 op kykNET&kie Maandag 6 Junie Alta-Marie en Beatrice besoek Morne se altaar. Parra en Tally kort ŉ plan B vir hulle besigheid saam met Laetitia. Angel vra vir Priester om met haar te trou. Dinsdag 7 Junie Laetitia en Daniel vind mekaar weer, maar hoe gaan hy die jongste nuus oor Angel verwerk? Beatrice ontvang nog skoknuus oor Morne, terwyl Clint meer oor Jeffrey probeer uitvind. Woensdag 8 Junie Parra, Laetitia en Tally besluit om iets te doen oor Angel en Priester wat trou. Ruby hou aan om druk op Ezra te plaas oor ŉ verhouding met Caleb. Clint is bekommerd oor Beatrice. Donderdag 9 Junie Daniel reken Beatrice was reg oor Angel. Beatrice is verras wanneer die kandidaat vir die nuwe Lewenswetenskap-pos by haar kantoor instap. Parra begin sy spioeneerwerk by die boksklub.